Les platges del Port de Sagunt, Corinto i Almardà renoven un any més la seua Bandera Blava
07 de maig 2024

![](/media/livmysjo/img_2564_c.jpg?width=850&height=491.0472972972973)

Fotografia d'arxiu

L’Asociación de Educación Ambiental y del Consumidor (ADEAC) ha anunciat la relació de platges guardonades amb Bandera Blava per al 2024 i Sagunt ha aconseguit renovar un altre any més les tres Banderas Azules amb les quals compta el seu litoral. Les costes del municipi distingides amb este reconeixement que, entre altres elements, valora la protecció de la biodiversitat i el foment del coneixement sobre la flora i la fauna són la platja d’Almardà, Corinto i el Port de Sagunt.

El regidor de Platges, Roberto Rovira, ha manifestat que la renovació d'estos guardons per a les platges de Sagunt suposa **«un reconeixement a l'esforç»** per la qualitat dels servicis i el treball amb relació a l'educació ambiental: **«La nostra ciutat és un referent a escala nacional i internacional en matèria de salvament i socorrisme, amb un equip professional que durant tota la temporada vetla per la seguretat de banyistes».** L'edil de l'Ajuntament de Sagunt també ha afegit: **«L'enorme esforç econòmic i sobretot humà del departament de Platges, així com de la resta dels departaments municipals aconseguix que per a l'ADEAC siguem un exemple en seguretat, qualitat, innovació i cura del nostre medi ambient».**

Cal subratllar que la Comunitat Valenciana és el territori amb major nombre de Banderes Blaves del conjunt d'Espanya, ja que acumula 159 Banderas Blaves, la qual cosa suposa un increment de 6 guardons més respecte a l'any passat. D'igual mode, Espanya és el primer país del món en relació amb el nombre de Banderes Blaves per a platges amb un total de 638 distincions, esta dada es traduïx en el fet que el 15 % de les platges del planeta que tenen una Bandera Blava pertanyen a Espanya.

L'Asociación de Educación Ambiental y del Consumidor (ADEAC) ha complit enguany el 40 aniversari des de la seua fundació. Esta entitat atorga les seues distincions sobre la base del grau d'exigència de les següents categories: la sostenibilitat, l'educació ambiental, la salut, l'accessibilitat, la seguretat i el socorrisme. El 2o Congreso Internacional Bandera Azul tindrà lloc en els municipis de l'Alfàs del Pi (Alacant) i Gandia (València) entre el 22 i 24 d'octubre.

*   [](http://www.facebook.com/sharer.php?u=https://aytosagunto.es/va/actualitat/les-platges-del-port-de-sagunt-corinto-i-almarda-renoven-un-any-mes-la-seua-bandera-blava/ "Facebook")
*   [](http://twitter.com/share?url=https://aytosagunto.es/va/actualitat/les-platges-del-port-de-sagunt-corinto-i-almarda-renoven-un-any-mes-la-seua-bandera-blava/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-platges-del-port-de-sagunt-corinto-i-almarda-renoven-un-any-mes-la-seua-bandera-blava/ "Linked In")
*   [](mailto:?body=https://aytosagunto.es/va/actualitat/les-platges-del-port-de-sagunt-corinto-i-almarda-renoven-un-any-mes-la-seua-bandera-blava/)